Irma Hamara

Irma Elisabeth Hamara (vuoteen 1905 Hammarén;Irma Hamara. Porvarillisen työn arkisto. 22. tammikuuta 1904 Nastola – 9. kesäkuuta 1989 Nastola) oli suomalainen emäntäkoulun johtaja ja kokoomuslainen kansanedustaja. 

Hamara oli Mikkelin läänin vaalipiiristä valittu kansanedustaja kahdessa vaiheessa, 1948–1958 ja 1962–1970. Hän oli myös presidentin valitsijamies 1950, 1956 ja 1962 ja oli mukana kunnallispolitiikassa Säämingin kunnanvaltuustossa.

Hamaran vanhemmat olivat asemapäällikkö, maanviljelijä Fridolf Edvard Hammarén ja Lydia Elisabet Karlsson. Hamara valmistui ylioppilaaksi 1923 ja agronomiksi 1928. Hän hoiti kotitilaa Nastolassa 1928–1932 ja oli sitten Säämingin emäntäkoulun maatalous- ja yhteiskunta-aineiden opettaja ja havaintotilan hoitaja 1932–1970 sekä samalla Säämingin emäntäkoulun johtaja 1933–1949, 1951–1962. 

 Lähteet 

Luokka:Suomen oppilaitosten rehtorit
Luokka:Kansanedustajat
Luokka:Kansallisen Kokoomuksen poliitikot
Luokka:Säämingin kunnanvaltuutetut
Luokka:Etelä-Savon vaalipiiri
Luokka:Vuonna 1904 syntyneet
Luokka:Vuonna 1989 kuolleet